Поспех берасцейцаў, як адзначалі кіраўнік журы, старшыня рэспубліканскага камітэта работнікаў АПК Мікалай Лабушаў і кампазітар, народны артыст Беларусі Эдуард Ханок, быў сапраўды грандыёзным. Ва ўсіх (!) намінацыях яны сталі найлепшымі, за што ўганараваныя лаўрэацкімі дыпломамі і каштоўнымі падарункамі. Напрыклад, у арыгінальным жанры ўсе тры прыступкі на “п’едэстале” – за берасцейцамі! У іх ліку, што прыемна ўдвая, і наша “Раздолле” з песняй “На гары стаяў казак”. У танцавальным спаборніцтве перамогу святкавалі “Прысмакі”.